《一剪梅 烟雨归庄，法米南宫》
清代·程颂万

一舸催人两鬓霜。旧有渔庄。新有书堂。白头情话感词场。

心似秋娘。人似冬郎。

画中烟雨散归装。老米缥缃。小米收藏。扫晴明日过江乡。

红看斜阳。绿看垂杨。

作者简介：1865-1932年，字子大，一字鹿川，号十发居士。湖南宁乡人。 清末民初人。少有文才，善应对 ，喜研词章。虽勤奋好学，但屡试未第，对科举制度遂无好感，而对时局新学甚为热心，为张之洞、张百熙所倚重。曾充湖广抚署文案。